Hvad er forskellen på insemination og IVF?
Ved insemination indføres sædceller i livmoderen på tidspunktet for ægløsning. Insemination kan enten foretages i spontan eller hormonstimuleret cyklus. Ved IVF stimuleres æggestokkene til at producere flere æg for på den måde at øge graviditetschancerne. Når æggene er modne, udtages de fra æggestokkene og befrugtes i laboratoriet, hvorefter de lægges tilbage i livmoderen.